เรื่องร้องเรียน: กลิ่นขยะเหม็น
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบปัญหากลิ่นอีกครั้ง เมื่อวันที่ 10 พฤศจิกายน 2565 บริเวณ 1115 ถนนพัฒนาการ แขวงประเวศ เขตประเวศ กรุงเทพมหานคร 10250 เจ้าหน้าที่ได้สอบถามเจ้าหน้าที่รักษาความปลอดภัย ประจำหมู่บ้านบุราสิริ ทราบว่าช่วงเวลากลางคืน เวลาประมาณ 19.30 น. เมื่อลมโชยพัดมาทางทิศตะวันออกเฉียงใต้ จะมีกลิ่นเป็นระยะเวลา 3 ชั่วโมงแล้วกลิ่นเหม็นก็จะจางหายไป โดยทางเจ้าหน้าที่ได้ทำความเข้าใจให้ทราบถึงการกำจัดมูลฝอยเบื้องต้น พร้อมกำกับการดำเนินการให้ผู้รับจ้างดำเนินการแก้ไขปัญหาโดยด่วน ดังนี้  1. ล้างทำความสะอาดโรงงานและบริเวณอาคารมูลฝอย 2. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ 3. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 4. ส่งเสริมให้มีการคัดแยกมูลฝอยตั้งแต่ต้นทาง โดยแยกมูลฝอยเปียกกับมูลฝอยแห้งออกจากกันเพื่อลดปัญหากลิ่นของมูลฝอย 5. การแก้ไขและป้องกันปัญหากลิ่นของมูลฝอยในระยะยาว กองกำจัดมูลฝอย สำนักสิ่งแวดล้อมกรุงเทพมหานคร ได้ดำเนินการกำจัดมูลฝอยโดยการใช้เทคโนโลยีการกำจัดมูลฝอยที่ทันสมัย มีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด อีกทั้งเป็นการนำมูลฝอยมาเป็นเชื้อเพลิงจากฟอสซิล และเมื่อโครงการแล้วเสร็จจะสามารถเพิ่มประสิทธิภาพการกำจัดมูลฝอย และลดปัญหากลิ่นของมูลฝอย
ความเห็นของผู้แจ้ง: ขอบคุณครับ
พื้นที่: แขวงประเวศ เขตประเวศ กรุงเทพมหานคร